54

ISIGIDIMI SAMAXOSA, JULY 1, 1885

satatwa ngu Mr. Kayser, wapahlwa ngabanye abafundisi
o Revs. J. C. Macintosh, Batts, Philip, Mzimba, Ntsiko,
Malgas, namanene amhlope - Messrs. Spindler, and
Caithness. Ateta onke lamanene ebonisa ububi boselo,
nokufuneka koncedo Iwama Tempile ukuze kusindiswe
inxila. Ute u Mr. Kayser kuma Tempile—“Msani ukuli-
bala, ngalo malapu niwaxwayileyo, niti zi Regalia, wona
kupela Iupau olupandle lokumkumbuza idabi enizimiselo
ukulwa Iona, lokusindisa umzi wakowenu kulo uselo,
nokuzama konko eninako ukutshayela inkantini zimke
pakati kwenu. Ndiyoyika ngati ama Tempile ngoko
ajonge kwozi Degrees, nala mabala-bala, afuna ukuwuceki-
sa umsebenzi orabaxa woku nyula inxila eludakeni.” Ute
akutsho sakumbula ibali lom Xosa, oko bekusaqingqwa
induku, oway’enenduku entle kunene, eqoqwe ngoku
mfikimfa, yaza yatiwa pululu ngenqata. Kutiwa wati
esabamba kwindawo enamatye enqina, kupupu impunzi
pambi kwake. Ute akubon’ ukuba usite re isipanga
x’ilunge naye inyamakazi, wakumbula ukuba lenduku
yilanduku yake intsha, intle—wavakala esiti—“ Yo ; au !
induku yam betu kulamatye—yo! ” Yela kwa ntsiza
impunzi engadange agibisele!

Inteto zabanye abateti asina kuzilanda namhla, sigqiba
ngeliti lamabandla asifumene isidlanga esidala somzi wa-
kowetu, esibubise umzi, sacita ubukosi, nobu numzana,
nobu pakati—Uselo. Imfazwe zifike zabula iminyani

ufe kade umzi Uselo. Umntu oteta ngokunyusa uhlanga
eyinyabele lendawo yoselo uteta amampunge. Ungabiya
unqabise nge Lizwi Iika Tixo, kodwa usabiyela umpanda
nebotile pakati, unotshaba endlwini. Ukuba ufuna ukuba
lihlwempu, sela; ukuba ufuna ukuba lisela, sela; ukuba
ufuna ukuba ngumlwelwe, sela; ukuba ufuna ukuzipa-
 mbanisa intloko, sela; ukuba ufuna ukucita umzi negama
lakowenu, sela | ukuba ufuna ukuba lutuli lwenyawo, sela;
ukuba ufuna ukulahlwa zihlobo zako, uze ube yinto
yelizwe, engena kaya, engena mhlobo, engena sidima,
engena situnzi, sela; ukuba ufuna ukuncwatwa uhleli,
kuzilwe usahamba, kulilwe usahleka, sela. Ukuba ufuna
ukwahlukana no Tixo—ungabi nasabelo ebukumkanini
Bake, lingabi nto kuwe igazi lo Nyana Wake; ukuba
ufuna ukuzibopelela ku Satana ngonapakade; ukuba
ufuna ukuya kumfincela esihogweni u Napakade wako—
sela! sela! ! SELA!! !

Ngonyaka ozayo Indlu Enkulu yama Tempile Enene,
yoti ukuba ayibanga se Somerset ibe se Middelburg.
Abanento zokubala, nezicelo zezivato, nencwadi, bobona
kwenye indawo ukuba u Mbali we Ndlu Enkulu nonyaka
ngu Mr. Isaac Wauchope, osendaweni eb’ifudula ino Mr.
Burness. Imali yomnikelo we Ndlu Enkulu yotunyelwa
ku Mgcini-mali u Rev. Thomas Merrington; kodwa
imicimbi emalunga nemiteto yomhlambi, nokucela ilungelo
lokumisa i Tempile, yobekiswa ku Rev. H. Kayser,
Hankey.

Ofe yingqele,—E Bayi kusasa ngolwesi-Hlauu kucolwe
i Lawo abati ngu Andries Telemachus lifile e Princes Street,
pandle kwe Bayi. Lo Andries uptime enkantini yakwa
Wynne enxila, enelinye i Lawana elise bukwenkwana, elite
lakufuna ukumtundeza walipa impama, laso limshiya.
Lomhla ke yayisina imvula, kubanda kakulu. Lite kanti
liye lawa, lalala kwase caleni lendlela, zabeta pezu kwalo
imvula zobusuku bolwe-Sine—kwasa lifile, Sihlomela

kula mazwi siqukumbele ngawo imicimbi ye Tempile,
siti,—Ukuba ufuna ukufa zingqele, ufele estrateni, ufe
kungenziwanga mtandazo, ufe ungacinganga ngo napakade
—Sela !

Kwi Telegraph kuko ibali lamfazi utile ngase Paarl
obanjwe ebe isonka, esibela abantwana bake abane. Lo-
mfazi yayi linenekazi elinomzi walo, nendlu untle, linefama
enkulu kunene. Umzi walo ubutandwa kakulu zindwe-
ndwe, ngenxa yokulunga kwento zonke zawo—kwanele
ukutya kwade kwasala, kungeko xiila lokuba kotyiwa
kwambatwe ntonina ngomso. Ute akubanjwa ebe isonka
kwalandwa ukuba ungubanina, nokuba kutenina ukude
abele abantwana isonka, kwafunyanwa ukuba imbangi

yoku luselo. Namhla akasenayo nendlu, sel’efinize kunye
nendoda yake pantsi kwe pempe ngase damini. Kwakbna,
ukuba ufuna ukwahlukana nobukulu, nokubukwa ; ukuba
ufuna intolongo, Sela !

 INGXOXO ENKULU NGE MFUNDO.

Umzekeliso.

No. VI.

Kute *kupu* *kusenje* ke 'Xeg' u ZWELIQELESILE:

" Oyi I Metsho !! wa bantwana Boluhlanga lulufipa!!!

Nibona nje ndimudala,

Sendivela nakwa Tshaka.

Ke, lamehlo, kad’ebona

Onke la mahla-ndinyuka.

Ukutsho ke ntlanganiso

Sihlangene ngale ngxoxo,

Ndibulela inyaniso

Ezitetwe, zatyetyiswa

K’womabini lamacala.

Amaxesha amadala

Agqitile kupelile,

Eb’emnandi okanene

Ngezominii zobudenge.

Nibona nje ndinityele,

Pezu kwazo ezinene,—

Bazityanda amadlala—

Kwezi zenzo zamagwangqa Ndizinq'ina, ndiziqonda

Ngobudala bobudoda.

Ngokwenzeke ndik'angele,

Nditi kuni namuhlanje,

Okunene la mabandla

Mabulelwe, kuti ngqanga. Zikatulwe, zapungulwa

Iziqonga zamagwangqa

Zokubang’ ukubulelwa.

Ukuncedwa kwa Malawo Ebukobokeni bawo

Kuma Bulu, etshinindwa

Sendibona, sendiqonda.

Okunene amagwangqa

’Kabizanga s’tabataba.

Ukubadwa ko Yantolo

No Mkelele, njalo-njalo;

Mhla nge sheyi lo mkonkoto

’Ze kuzuzw’ izipokolo,

Mhla ngengxauka yemokolo,

Kwa nkwebete, sekuyole,

Kuxeliwe e Xukwane.

Ndandikwako mhla ndasinda,

Ngala mandla ka Qamata.

Mhla ngo Nxele no Jalamba,

Kwano Mxamli ngase

Mgwangqa, Kwane duli la Malinde,

Ndi kwakona, ndikangele.

Okunene ama Ngqika

Ad’ancedwa ngama gwangqa, Amucita u Mnyaluza Esaseng’ememelela,

Kolo dala lodlezana,

Esaxamla namaroma

Kweso ’pupu samatyeba,

Ezo nkabi zakwa Ngqika.

Wazibuta u Xoz’umti

Kwazintuli, kwazintuli,

Wazinika umu Jodo,

Nalo mini ndandikwako.

Mhla kwafik’ u Matiwana Oyinkosi yama Ngwana Ngapa e Mubolompeni, Ndandikwko ngalomini; Wapanziswa leli gwangqa Lulinceda abamnyama.

 Ukwenjenje ke manene,

Nditi kuni ke mawetu,

Ngesipina ngo ma Bulu,

Engufik’ u Joni Bulu? Ngesipi na koku nukwa, Kokusikwa, koku mbelwa? Ngekulila amajozi,

Ngosilima ngomitati Ntlanganiso yale ngxoxo Ndoyisiwe yinyaniso,

Sipelile nesinqala,

Nesantoni ngeli gala.

Abo bango Bazamehlo, Sweligukwe, Felinene, Qondimfundo, Qondilizwe, Bakakanya ezankomo Zalumini ndiy’bonayo,

Sino Bedidlaba lo, lo,

Sizimbala, sizidlubu Zokuvela ngakwa Zulu,

 Sir A. Stockenstroom. Major Cuyler.